Apstiprināts ar 2023.gada 4.decembra rīkojumu Nr.9.15.14/32

|  |  |
| --- | --- |
|  | http://www.viaa.gov.lv/library/images/txt_20/Lidzfinanse_Erasmus_progr_small.png |

**Latgales Industriālā tehnikuma**

**Eiropas Savienības Erasmus+ programmas Pamatdarbības Nr.1 (KA1)**

**“Personu mobilitātes mācību nolūkos” profesionālās izglītības sektora aktivitātes**

**KA121 projekta Nr. 2023-1-LV01-KA121-VET-000118335**

**izglītojamo atlases konkursa nolikums**

**I Atlases konkursa mērķis**

1. Atlases konkursa mērķis ir izvirzīt dalībai 2023./2024.mācību gada 2.pusgadā un 2024./2025.mācību gada 1.pusgadā Eiropas Savienības Erasmus+ programmas Pamatdarbības Nr.1 (KA1) “Personu mobilitātes mācību nolūkos” profesionālās izglītības sektora aktivitātes KA121 projekta Nr. 2023-1-LV01-KA121-VET-000118335 (turpmāk – Erasmus+ projekts) ietvaros īstenotajās mācību prakses mobilitātēs tos Latgales Industriālā tehnikuma (turpmāk – tehnikums) **45 izglītojamos**, kuri spēj un vēlās pārstāvēt tehnikumu starptautiskajā vidē, pielietojot savas zināšanas un apgūstot jaunas profesionālās iemaņas ārvalstu darba vidē.
2. Potenciālo dalībnieku mērķa grupas un mācību prakses ilgums:

|  |  |  |
| --- | --- | --- |
| **Nr.****p.k.** | **Dalībnieku mērķa grupa** | **Prakses ilgums** |
| 1. | izglītojamie, kuri apgūst četrgadīgo profesionālās vidējās izglītības programmu “Autotransports” ar iegūstamo profesionālo kvalifikāciju **„Automehāniķis”** | 21 diena, ieskaitot2 dienas ceļošanai |
| 2. | izglītojamie, kuri apgūst četrgadīgo profesionālās vidējās izglītības programmu “Autotransports” ar iegūstamo profesionālo kvalifikāciju **„Transportlīdzekļu krāsotājs”** | 21 diena, ieskaitot 2 dienas ceļošanai |
| 3. | izglītojamie, kuri apgūst četrgadīgo profesionālās vidējās izglītības programmu “Autotransports” ar iegūstamo profesionālo kvalifikāciju **„Autovirsbūvju remontatslēdznieks”** | 21 diena, ieskaitot 2 dienas ceļošanai |
| 4. | izglītojamie, kuri apgūst četrgadīgo profesionālās vidējās izglītības programmu “Mašīnzinības” ar iegūstamo profesionālo kvalifikāciju **„Smago spēkratu tehniķis”** | 21 diena, ieskaitot2 dienas ceļošanai |
| 5. | izglītojamie, kuri apgūst četrgadīgo profesionālās vidējās izglītības programmu “Inženiermehānika, mehānika un mašīnbūves tehnoloģija” ar iegūstamo profesionālo kvalifikāciju **„Mašīnbūves tehniķis”** | 21 diena, ieskaitot2 dienas ceļošanai |
| 6. | izglītojamie, kuri apgūst četrgadīgo profesionālās vidējās izglītības programmu “Lauksaimniecība” ar iegūstamo profesionālo kvalifikāciju **“Lauksaimniecības mehanizācijas tehniķis”** | 21 diena, ieskaitot2 dienas ceļošanai |
| 7. | izglītojamie, kuri apgūst četrgadīgo profesionālās vidējās izglītības programmu “Būvdarbi” ar iegūstamo profesionālo kvalifikāciju **“Apdares darbu tehniķis”** | 21 diena, ieskaitot2 dienas ceļošanai |
| 8. | izglītojamie, kuri apgūst četrgadīgo profesionālās vidējās izglītības programmu “Būvniecība” ar iegūstamo profesionālo kvalifikāciju **“Ēku būvtehniķis”** | 21 diena, ieskaitot2 dienas ceļošanai |
| 9. | izglītojamie, kuri apgūst četrgadīgo profesionālās vidējās izglītības programmu “Būvniecība” ar iegūstamo profesionālo kvalifikāciju **“Ceļu būvtehniķis”** | 21 diena, ieskaitot2 dienas ceļošanai |
| 10. | izglītojamie, kuri apgūst četrgadīgo profesionālās vidējās izglītības programmu “Siltuma, gāzes un ūdens tehnoloģija” ar iegūstamo profesionālo kvalifikāciju **“Inženiersistēmu būvtehniķis”** | 21 diena, ieskaitot2 dienas ceļošanai |
| 11. | izglītojamie, kuri apgūst četrgadīgo profesionālās vidējās izglītības programmu “Siltumenerģētika” ar iegūstamo profesionālo kvalifikāciju **“Siltumapgādes un apkures sistēmas tehniķis”** | 21 diena, ieskaitot 2 dienas ceļošanai |
| 12. | izglītojamie, kuri apgūst četrgadīgo profesionālās vidējās izglītības programmu “Arhitektūra” ar iegūstamo profesionālo kvalifikāciju **“Arhitektūras tehniķis”** | 21 diena, ieskaitot 2 dienas ceļošanai |
| 13. | izglītojamie, kuri apgūst četrgadīgo profesionālās vidējās izglītības programmu “Interjera dizains” ar iegūstamo profesionālo kvalifikāciju **“Interjera dizainera asistents”** | 21 diena, ieskaitot 2 dienas ceļošanai |

1. Erasmus+ projekta mācību prakšu prognozējamais īstenošanas laiks ir 2023./2024.mācību gada 2.pusgads un 2024./2025.mācību gada 1.pusgads. Mobilitātes norises datumi tiks paziņoti un saskaņoti ar dalībai izvirzītiem izglītojamiem personīgi.
2. Atlases konkursā piedalās tehnikuma 2023./2024.mācību gada 1., 2. un 3.kursa izglītojamie.

**II Erasmus+ projekta vispārējie mērķi**

1. Tehnikuma izglītojamo mācību prakses ārvalstu iestādē/uzņēmumā mērķi:
	1. attīstīt un nostiprināt Eiropas līmeņa standartiem un Eiropas darba tirgus prasībām atbilstošas profesionālās prasmes, iemaņas un kompetences;
	2. praksē apgūt jaunākās tehnoloģijas savā nākotnes profesijā;
	3. sasaistīt iegūtās teorētiskās zināšanas ar praksi ārvalstu iestādē/uzņēmumā;
	4. gūt zināšanas un vairot izpratni par digitālām un zaļām prasmēm;
	5. veicināt pilsonisko iesaisti un līdzdalību demokrātiskajos procesos, vairojot zināšanas par Eiropas Savienību;
	6. veicināt tādu personīgo īpašību attīstību, kā mobilitāte, aktivitāte un komunikabilitāte, lai palīdzētu projekta dalībniekiem ar uzlabotām iespējam uzsākt un veidot patstāvīgu profesionālo dzīvi;
	7. uzlabot izglītojamo sociālās integrācijas iespējas;
	8. uzlabot jauniešu profesionālās svešvalodas zināšanas un veicināt viņu starpkultūru kompetenci.

**III Atlases konkursa organizators**

1. Tehnikuma Starptautiskās sadarbības un projektu nodaļa.

**IV Atlases konkursa norise**

1. Konkursu izsludina tehnikuma Starptautiskās sadarbības un projektu nodaļa, informējot par tā norisi tehnikuma vadību, attiecīgo profesionālās izglītības nodaļu vadītājus un grupu audzinātājus, vienlaikus ievietojot informāciju tehnikuma mājas lapā.
2. Attiecīgo izglītības programmu un kursu izglītojamie, kuri atbilst 2.punkta un 4.punkta kritērijiem, elektroniski piesakās konkursam, sagatavojot un noteiktajā termiņā iesniedzot V. sadaļā minētos dokumentus Starptautiskās sadarbības un projektu nodaļai elektroniski vai klātienē 2-108.kabinetā.
3. Iesniegtos pretendentu pieteikumus vērtē pretendentu atlases komisija (turpmāk – komisija), kuru izveido ar atsevišķu direktores rīkojumu. Komisijas sastāvā iekļauj: Mācību daļas vadītāju, attiecīgo profesionālās izglītības nodaļu vadītājus un projekta koordinatorus.
4. Attiecīgo mācību grupu audzinātāji un profesionālo nodaļu vadītāji izskatīšanai komisijā apkopo informāciju par pieteikušajiem izglītojamajiem, izmantojot nolikuma 3. pielikumu. Ja pretendentu vērtēšanas procesā iestājās nolikuma 22.punktā minētais fakts, grupu audzinātāji iesniedz komisijai informāciju par pretendentiem ar bāreņa vai bez vecāku gādības palikuša bērna statusu, no ģimenēm ar sarežģītajiem ekonomiskajiem apstākļiem, no attāliem vai lauku reģioniem, pievienojot apliecinošus dokumentus vai to kopijas.
5. Pretendenti tiek vērtēti atbilstoši VII sadaļā minētiem kritērijiem.
6. Atlases konkursa rezultāti tiks paziņoti līdz 2023.gada 22.decembrim. Konkursa rezultātus publicē tehnikuma mājas lapā un paziņo izglītojamiem personīgi, informējot atlasītos dalībniekus par sagatavošanas pasākumiem dalībai projektā.
7. Komisija papildus atlasīto pretendentu sarakstam izveido arī pretendentu rezerves sarakstu. Rezerves sarakstu izmanto, ja
	1. ir iespēja iesaistīt mācību mobilitātē vairāk par projektā apstiprināto dalībnieku skaitu esošā Erasmus+ projekta budžeta ietvaros,
	2. kāds no izvēlētajiem pretendentiem pamatoti atsakās piedalīties mācību mobilitātē, vai nevar piedalīties mobilitātē objektīvu iemeslu dēļ (piemēram, izglītojamā atskaitīšana, izglītojamā slimība vai kāds cits būtisks un pamatots iemesls).

**V Pieteikšanās dalībai atlases konkursā**

1. Pieteikšanās dalībai atlases konkursā izglītojamiem notiek **līdz 2023.gada 18.decembra plkst.08:30**.
2. Atbilstoši konkursā izsludinātajiem noteikumiem un termiņiem izglītojamais
	1. elektroniski reģistrējas dalībai atlases konkursā un aizpilda tehnikuma mājas lapā pieejamo pieteikuma anketu <https://forms.gle/yg1ZwVtgEGRKy1Vy9> (nolikuma 4.pielikums)
	2. sagatavo *Europass CV* angļu valodā (nolikuma 2.pielikums), izmantojot tehnikuma mājas lapā pieejamu veidlapu vai Europass Online platformu un iesniedz to Starptautiskās sadarbības un projektu nodaļā (2-108. kabinets) vai iesūtot elektroniski uz e-pastu: projekti@lint.lv ar tematu EUROSPASS *vārds/uzvārds*).
3. Komisija nepieņem izskatīšanai un neatbalsta mobilitātes konkursa pieteikumus, kas neatbilst konkursa prasībām un kas netiek iesniegti konkursa noteiktajos termiņos.

**VI Prasības pretendentiem**

1. Lai pieteiktos dalībai Erasmus+projekta mācību praksē izglītojamajam ir jābilst šādiem nosacījumiem:
	1. ir Latvijas Republikas pilsonis, pastāvīgais iedzīvotājs vai citas valsts pilsonis, kuram ir izsniegta pastāvīgās uzturēšanās atļauja Latvijas Republikā;
	2. nav iekšējās kārtības noteikumu pārkāpumu vai rakstiski izteikta brīdinājuma par iekšējo kārtības noteikumu neievērošanu;
	3. ir sekmīgi vērtējumi visos mācību priekšmetos gan uz pieteikuma iesniegšanas, gan mācību mobilitātes īstenošanas brīdi;
	4. nav neattaisnotu kavējumu.

**VII Pretendentu atlases kritēriju un pieteikumu vērtēšana**

1. Komisija pārbauda, vai pretendenta pieteikuma anketas saturs sniedz pretendenta izvērtēšanai nepieciešamo informāciju, vai tas ir atbilstoši noformēts.
2. Komisija pārbauda pretendentu atbilstību nolikuma 2.,4.punkta un 17.2., 17.3., 17.4. apakšpunktu kritērijiem, pamatojoties uz grupu audzinātāju iesniegto informāciju (3.pielikums).
3. Pretendentiem tiek piešķirti punkti, atbilstoši atlases kritērijiem:

|  |  |
| --- | --- |
| **Kritērijs** | **Vērtēšana** |
| 20.1. Angļu valodas zināšanas | Vidējais sekmju vērtējums angļu valodā 2022./2023.mācību gada 1.pusgadā: |
| 8,0 un vairāk | 5 punkti |
| 7,0 – 7,9 | 4 punkti |
| 6,0 - 6,9 | 3 punkti |
| 5,0 – 5,9 | 2 punkti |
| 4,0 - 4,9  | 1 punkts |
| 20.2. Labs socializācijas prasmju līmenis, prasme komunicēt, pozitīva attieksme pret darbu | 5 – prot izcili komunicēt, ir izteikti pieklājīgs un laipns saskarsmē4 – prot labi komunicēt, ir pietiekami pieklājīgs un laipns saskarsmē3 – vidēja komunikācijas prasme, reizēm trūkst pieklājības un laipnības2 – vāja komunikācijas prasme, sarunā jūtama nelabvēlīga attieksme un pieklājības trūkums1 – ļoti vāja komunikācijas prasme, sarunā izmanto arī nepieklājīgus vārdus vai izteikumus |
| 20.3. Piedalīšanās sabiedriskās/ārpus nodarbību aktivitātēs | 5 – vienmēr piedalās sabiedriskajās aktivitātēs, mudina un motivē citus4 – regulāri piedalās sabiedriskajās aktivitātēs pēc paša/s vēlēšanās 3 – neregulāri piedalās dažādās sabiedriskajās aktivitātēs, pēc citu iniciatīvas2 – reti piedalās sabiedriskajās aktivitātes, parasti pēc citu pamudinājuma, pēc ilgstošas pierunāšanas 1 – ļoti reti piedalās sabiedriskajās aktivitātēs, nekad ar pašiniciatīvu  |
| 20.4. Atbilstošas profesionālās iemaņas, spēja sastrādāties komandā un augsta atbildības izjūta | 5 – ļoti spēcīgas profesionālās iemaņas, lieliskas spējas strādāt ar citiem komandā un ir ārkārtīgi augsta atbildības izjūta 4 – labas profesionālās iemaņas, labas spējas strādāt ar citiem komandā un ir augsta atbildības izjūta 3 – vidējas profesionālās iemaņas, vidējas spējas strādāt ar citiem komandā un ir vidēja atbildības izjūta 2 – vājas profesionālās iemaņas, vājas spējas strādāt ar citiem komandā un vāji izteikta atbildības izjūta 1 – ļoti vājas profesionālās iemaņas, nav spēju strādāt ar citiem komandā vai trūkst atbildības izjūtas  |
| 20.5. Motivācija (no pieteikuma anketas)  | 5 – ļoti detalizēts, saprotams apraksts: maksimāli aprakstīts, kādus personīgos un profesionālos ieguvumus saskata, piedaloties projektā4 – detalizēts, saprotams apraksts: ļoti labi aprakstīts, kādus personīgos un profesionālos ieguvumus saskata, piedaloties projektā3 – vidējs, saprotams apraksts: ir labi aprakstīts, kādus personīgos un profesionālos ieguvumus saskata, piedaloties projektā 2 – apraksts ir, bet minimāls; ir pieminēts, kādus personīgos un profesionālos ieguvumus saskata, piedaloties projektā 1 – apraksts ir paviršs un nepārliecinošs; minēti triviāli/nav minēti, kādus personīgos un profesionālos ieguvumus saskata, piedaloties projektā  |
| 20.6. CV (noformējums un saturs) | 5 – izcils noformējums atbilstoši Europass paraugam, pilnīga atbilstība CV pamatprincipiem, acīmredzama ļoti liela centība dokumenta aizpildīšanā4 – labs noformējums atbilstoši Europass paraugam, laba atbilstība CV pamatprincipiem, acīmredzama centība dokumenta aizpildīšanā3 – vidēja līmeņa noformējums atbilstoši Europass paraugam, vietām trūkst atbilstības CV pamatprincipiem, acīmredzama daļēja centība dokumenta aizpildīšanā2 - vāja līmeņa noformējums neatbilstoši Europass paraugam, lielākoties trūkst atbilstības CV pamatprincipiem, acīmredzama vāja centība dokumenta aizpildīšanā1 – ļoti paviršs noformējums neatbilstoši Europass paraugam, neatbilst CV pamatprincipiem, dokumenta aizpildīšanai gandrīz nav veltīta uzmanība |

1. Maksimālais punktu skaits pretendentam ir 30 punkti. Konkursa uzvarētāji ir pretendenti, kas ieguvuši lielāko punktu skaitu.
2. Ja divi vai vairāki pretendenti ir ieguvuši vienādu punktu skaitu, priekšroka tiks dota tiem izglītojamajiem,
	1. kam ir bāreņa vai bez vecāku gādības palikuša bērna statuss,
	2. kas ir no ģimenēm ar sarežģītajiem ekonomiskajiem apstākļiem,
	3. kas ir no attāliem vai lauku reģioniem,
	4. kas nav piedalījušies mobilitātēs vispār.
3. Atsevišķos gadījumos komisijai ir tiesības aicināt pretendentu uz individuālajām pārrunām.

**VIII Personas datu aizsardzība**

1. Datu apstrādes pamata nolūks: izglītojamo atlases veikšana, atbilstoši atlases kritērijiem, dalībai programmā Erasmus+; tiesiskais pamatojums – atbilstoši Vispārīgās datu aizsardzības regulas 6.panta 1.punkta e) apakšpunktam, nodrošinot deleģēto funkciju izpildi un veicot datu apstrādi sabiedrības interesēs (līdzsvarojuma mehānisms – dalība atlasē ir pilnīgi brīvprātīga);
2. Datu apstrādes saistītie nolūki:
	1. Konkursa rezultātu publiskošana, atbilstoši nolikuma 12.punktā minētajam. Tiesiskais pamatojums ir atbilstoši Vispārīgās datu aizsardzības regulas 6.panta 1.punkta e) apakšpunktam, nodrošināt sabiedrības informēšanu par realizētajiem projektiem un Pārziņa atpazīstamības nodrošināšanai.
	2. ar Erasmus+ projekta īstenošanu, pārvaldību un pārraudzību saistīti nolūki, kā arī ES un nacionālo finanšu interešu aizsardzības nolūkā, piemēram, bet neaprobežojoties, pārbaužu, revīziju un izmeklēšanas veikšanai un pierādījumu nodrošināšanai par normatīvo aktu prasību un Erasmus+ projekta kritēriju ievērošanu; tiesiskais pamatojums – atbilstoši Vispārīgās datu aizsardzības regulas 6.panta 1.punkta e) apakšpunktam, nodrošinot deleģēto funkciju izpildi un veicot datu apstrādi sabiedrības interesēs un c) apakšpunktam, it īpaši attiecībā uz finanšu līdzekļu izlietojuma kontroli;
3. Iespējamie datu saņēmēji: Pārzinis un tā darbinieki, apstrādātāji un to darbinieki, kā arī Erasmus+ projekta kontrolē un realizācijā iesaistītās puses, kuru pienākumi un tiesības noteikti ar normatīvajiem aktiem piemēram, Valsts izglītības attīstības aģentūra, Eiropas Komisija, Valsts ieņēmumu dienests, u.c.
4. Atlases kritēriji ir objektīvi, to ievērošanas kontroli un atlasi veic cilvēks un automatizēta datu subjektu profilēšana netiek veikta.
5. Tieša datu nodošana uz kādu trešo valsti (valsti, kas neietilpst ES/EEZ) nav paredzēta. Tomēr, ņemto vērā informācijas publiskošanu Pārziņa tīmekļa vietnē, publiskotā informācija ir pieejama no jebkuras vietas pasaulē. Datu nodošana uz trešo valsti nav minētās publiskošanas nolūks, tomēr datu subjektam/tā pārstāvim jāņem vērā, ka dati, kuri tikuši publiskoti tīmeklī, faktiski nav kontrolējami un, piemēram, dzēšami. Ņemot vērā, ka dalība projektā ir pilnīgi brīvprātīga, minētais aspekts ir jāizvērtē pirms dalības projektā, jāizprot tas un jāakceptē vai jāatturas no dalības projektā.
6. Datu apstrādi paredzēts veikt līdz projekta Erasmus+ beigām, kā arī pēc tam, nolūkā nodrošināt saistītos datu apstrādes nolūkus.
7. Datu subjektam/tā pārstāvim ir tiesības pieprasīt informāciju par datu apstrādi, tiesības un arī pienākums informēt par izmaiņām personas datos, lai veiktu datu labojumu. Citas datu subjekta tiesības, piemēram, datu apstrādes ierobežošana, datu dzēšana, datu izsniegšana plašlietojuma formātā, atbilstoši ar Erasmus+ atlasi saistītajiem datu apstrādes nolūkiem un faktiskiem apstrādes aspektiem, var nebūt pilnībā realizējamas. Lai prasītu realizēt savas datu subjekta tiesības, nepieciešams rakstveida vai elektroniski parakstīts datu subjekta/ tā pārstāvja iesniegums, kas nosūtāms Pārzinim uz Pārziņa oficiālajiem rekvizītiem; atsevišķos gadījumos Pārzinim ir tiesības pieprasīt klātienes vai tiešsaistes identifikāciju, piemēram, personu apliecinoša dokumenta uzrādīšanu klātienē.
8. Personas dati ir būtiski projekta Erasmus+ atlases veikšanai. Atsakoties iesniegt prasītos personas datus vai neakceptējot attiecīgo datu apstrādi, dalība projekta Erasmus+ atlasē un pašā projektā nav iespējama.

**IX Citi noteikumi**

1. Dalībai Erasmus+ projekta mācību praksē ar izvēlētajiem izglītojamiem noslēdz trīspusēju individuālo Dotācijas līgumu par dalību Erasmus+ projektā, pušu pienākumiem un tiesībām.
2. Ja izglītojamais ir sekmīgi nokārtojis apmācības vai mācību praksi ārvalstīs, ievērojis un izpildījis individuālā līguma nosacījumus, tehnikums pilnībā atzīst Erasmus+ mobilitātes periodā sekmīgi veiktās aktivitātes.
3. Erasmus+ projekts sedz ceļa izdevumus, uzturēšanas izdevumus, apdrošināšanas izmaksas, kā arī nodrošina valodas, kultūras un pedagoģisko sagatavošanu.
4. Izglītojamais mobilitātes laikā apņemas ievērot pavadošās personas, projekta koordinatora norādījumus veiksmīgai mobilitātes norisei.
5. Atlases konkursa kontaktpersonas – Starptautiskās sadarbības un projektu nodaļas projekta koordinatores Viktorija Baranovska, tel. +371 26320409 un Ilona Leonova +371 28301520, e-pasts: projekti@lint.lv .

Pielikumā:

1.pielikums – Atlases uzsaukums uz 1 (vienas) lapas

2.pielikums – Europass CV veidlapa uz 2 (divām) lapām;

3.pielikums – veidlapa “Izglītojamā atlases kritēriju novērtējums” uz 1 (vienas) lapas.

4.pielikums - veidlapa “Pieteikuma anketa izglītojamā dalībai Erasmus+ mobilitātes projektā” uz 2 (divām) lapām;

Nolikumu izstrādāja:

Starptautiskās sadarbības un projektu nodaļa